《寓居洛滨对雪忆谢二（一作洛滨对雪忆谢二兄弟）》
唐代·骆宾王

旅思眇难裁，冲飙恨易哀。旷望洛川晚，飘飖瑞雪来。

积彩明书幌，流韵绕琴台。色夺迎仙羽，花避犯霜梅。

谢庭赏方逸，袁扉掩未开。高人傥有访，兴尽讵须回。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。